Et tog fra Brønderslev mod Aalborg blev fredag morgen forsinket i en time på grund af en halvnøgen forvirret mand på skinnerne. - En mand løb rundt på skinnerne uden bukser på, og med en havestol under armen, så vi kontaktede naturligvis politiet, fortæller trafikinformationschef Tony Bispeskov fra DSB. Vagtchef Bent Højgaard fra Nordjyllands Politi oplyser, at der var tale om en psykisk syg mand, der var stukket af fra psykiatrisk afdeling. En patrulje kørte ud og fik fat i manden, så toget kunne køre videre - en time forsinket. DSB indsatte et ekstra tog fra Aalborg, så forsinkelsen ikke berørte den øvrige juletrafik.

Referat:
En psykisk syg mand løb rundt på skinnerne ved Brønderslev fredag morgen.